cyanic-selkie/wikianc huggingface dataset:
Livbreen
Livbreen er en smal, 3 km² stor isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Den er en ca. 4 km lang bre som starter umiddelbart nord for Røystoppen (1115 m) og Alvetind (1065 m) – og går deretter nordvestover til Gramdalen og Røystoppdalen som er sørlige armer av Reindalen. Breen har lagt foran seg et 1 km bredt belte av morenemateriale, sammen med Ankerbreen som skjærer inn i morenen fra øst. I vest strekker Røystoppnosa (752 m) og i øst Gustavfjellet (1218 m) seg som vegger langs breen.
Anita Kaasbøll
I 1998-1999 tok hun musikk grunnfag ved NTNU. Etter videre studier ved NTNU ble hun cand.mag. i jazz i 2003. Parallelt tok hun praktisk-pedagogisk utdanning ved NTNUs Institutt for musikk. I 2003-2004 studerte hun arrangering og komposisjon ved NTNU. Hun har mastergrad ved Jazzlinja (NTNU) (første kull, 2006).
Livbreen
Breen ligger øst for Costerbreen, og ligger utenfor Nordenskiöld Land nasjonalpark – som starter nede i Røystoppdalen.
Samuelssonbreen
Samuelssonbreen er oppkalt etter den svenske geologen Carl S. Samuelsson (1892–1927) som besøkte Spitsbergen i 1917 og en gang til senere. Han skrev flere avhandlinger om vinderosjon i Arktis.
Anita Kaasbøll
Kaasbøll er kjent fra støyrockbandet Bladed med Stian Westerhus og Martin Langlie. Bladed ga i mai 2009 ut sitt debutalbum Mangled Dreams på indie-labelet Crispin Glover Record. I tillegg er hun med i Trondheim Voices.
Livbreen
Costerbreen er oppkalt etter Liv Balstad som var gift med sysselmann Håkon Balstad.
Anita Kaasbøll
Det lengste samarbeidet er dog med Michael Francis Duch bass, som hun siden 1997 har spilt med i ulike grupperinger, blant annet i trioen Feathered Friends med Stig Rennestraum på trommer, og senere i trio med Nikos Veliotis på cello. Det sistnevnte samarbeidet førte til plateutgivelsen The sea looks green when the sky is grey (Sofamusic, 2006).
I 2016 var hun nominert til Spellemannsprisen som medlem av gruppen Song Circus, for plateutgivelsen Anatomy of Sound.
Kaasbøll har virket som adjunkt ved Heimdal videregående skole, og gir også sangundervisning ved andre institusjoner. Blant annet har hun en deltidsstilling som sangpedagog på jazzlinja ved Universitetet i Stavanger.
Eksterne lenker
Per 2017 er Kaasbøll medlem av tre vokalensembler/band:
E.H. Shepard
Ernest Howard Shepard (født 10. desember 1879 i London, død 24. mars 1976) var en britisk billedkunstner og bokillustratør. Han ble særlig kjent for illustrasjonene til barnebøkene Det suser i sivet av Kenneth Grahame og Ole Brumm av A.A. Milne.
E.H. Shepards varme og humørfylte pennetegninger og hans menneskeliknende dyreskikkelser la blant annet grunnlaget for Disney-konsernets visuelle framstilling av Ole Brumm og vennene hans. Shepards illustrasjoner er i dag like klassiske som bøkene.
E.H. Shepard tegnet ellers blant annet karikaturer og vitsetegninger for vittighetsbladet Punch fra 1907 til 1953. Shepard skrev dessuten to selvbiografier, Drawn from Memory (1957) og Drawn From Life (1962).
Han ble utnevnt til Offiser av Order of the British Empire i 1972.
Christian Schei
Christian Schei (født 15. november 1978) er en norsk gitarist og låtskriver fra Drammen, Buskerud. Han er mest kjent som gitarist for rockebandene Dead Sheriff og The Vendettas samt stonermetal-bandet MAMMüTH, men har også jobbet som live/studio-gitarist for Michael Krohn (Raga Rockers) i prosjektene Krohn & Co og Tom Trussel. Christian spilte også en kort periode i det norske rockebandet Datsun (med blant annet Kristoffer Schau)og var også med på 7" utgivelsen "two in the pink - one in the stink" (Utgitt 2011, innspilt 2005). Christian er initiativtager og bookingansvarlig for Heavy metal festivalen "Music of mass destruction".
Media
I 2002 spilte Christian live på Nrk programmet Lydverket med Krohn & Co i forbindelse med lanseringen av plata "fordi du fortjener det".
The Vendettas ble vinteren 2002/2003 listet på den tidligere musikk-kanalen, ZTV, med musikkvideoen "Rasin' hell". Videoen fikk betydelig med spilletid.
Dead Sheriff plata "By all means" ble tildelt andreplassen i Drammens Tidenes offisielle kåring av 10 årets beste plate fra Buskerud i 2010, kun slått av Donkeyboy og plata "Caught in a life".
Diskografi
THE VENDETTAS:
Rock'n roll is never too loud (2001)
War on silence (2003)
DEAD SHERIFF:
Rockapocalyptica (2001,Dyionysus/Mordam)
By all means (2004,Face Front/VME)
MAMMüTH:
Gone with the wolves (2012, Kranglephant Records/Ovis Records)
Outlander (2018, Negative Vibe Records)
TOM TRUSSEL:
KROHN & CO:
DATSUN:
Two in the pink - one in the stink (2011, Dead moose records)
Adrian Monger
Adrian Calero Monger (født 6. desember 1932 på Mount Lawley, død 10. juli 2016 i Perth) var en australsk roer som deltok i OL 1956 i Melbourne. Monger vant en olympisk bronsemedalje i roing i Sommer-OL 1956 i Melbourne. Han var med på den australske åtteren som kom på tredjeplass konkurransen bak USA og Canada. De andre roerne var David Boykett, Michael Aikman, Angus Benfield, James Howden, Walter Howell, Garth Manton, Brian Doyle og Harold Hewitt som var styrmann.
Glenn Solberg
Glenn Solberg (født 18. februar 1972 i Drammen) er en norsk håndballtrener og tidligere håndballspiller. Siste klubb han spilte for var Drammen HK. Han er fra 2020 hovedtrener for Sveriges herrelandslag i håndball. Sverige tok sølv i VM 2021 og gull i EM 2022.
Han spilte også 122 kamper og scoret 250 mål på det norske landslaget.
Karriere
Solberg begynte å spille for Drammen HK i 1992. I 1997 gikk han til den tyske bundesligaklubben HSG Nordhorn, der han året etter fikk selskap av Frode Hagen. I 2002 ble begge spillerne kjøpt av den spanske klubben FC Barcelona. I 2003 vant Solberg det spanske mesterskapet og i 2004 den europeiske supercupen i håndball. I 2004 gikk Solberg til SG Flensburg-Handewitt, mens Frode Hagen gikk til konkurrenten THW Kiel. I 2006 dro han tilbake til Norge for å spille for Drammen HK. Han la opp i 2008, men gjorde et comeback i sesongen 2009/10.
Glenn Solberg har spilt 122 landskamper for Norge, og scoret 250 mål. Hans beste resultat med landslaget er en 6.-plass fra EM 2008.
Fra 2014 til 2016 var Solberg assistenttrener på det norske landslaget. Fra 2015 til 2019 var han trener for St. Hallvard Håndballklubb i Lier.
All We Have Is the Past
All We Have Is the Past er en samleplate utgitt av Jahn Teigen i 1980.
Sporliste
Side 1
Side 2
Michael Rimmer
Michael Rimmer (født 3. februar 1986 i Southport i England) er en engelsk mellomdistanseløper som konkurrerer for Storbritannia. Han spesialiserer seg på 800 meter, og er den første mannlige friidrettsutøveren som har vunnet nasjonale titler både i U15, U17, U20 og som senior.
Karriere
Rimmer deltok i sitt første EM som senior i 2006, under EM i Gøteborg. Her kom han på 8.-plass i finalen. Året etter kom han på andreplass i Europacupen i München, og i VM samme år i Osaka kom han på 6.-plass.
I 2008, etter at han vant det britiske mesterskapet, ble han tatt ut på Team GB for å delta i sommer-OL i Beijing. Men, under en treningssamling på Macao ble han matforgiftet, og til tross for at han gikk ned over 3 kg i vekt løp han sitt første olympiske 800 metersløp på tiden 1.47.61. Han gikk videre til semifinalen, men ble der slått ut.
Carsten Schlangen
Carsten Schlangen (født 31. desember 1980 i Meppen i Tyskland) er en tysk mellomdistanseløper. Han spesialiserer seg på 1500 meter.
Karriere
Hans første større turnering var EM i friidrett 2006 i Göteborg. Han kvalifiserte seg ikke til finalen, og endte på 10.-plass i kvalifiseringen. Han deltok i Internationales Stadionfest i 2007, hans første Golden League-stevne. Han etablerte seg i verdenstoppen i 2008, da han hårfint misset finalen i VM i friidrett innendørs 2008. Også i Sommer-OL 2008 i Beijing nådde han semifinalen, og misset finalen såvidt.
I EM i friidrett innendørs 2009 kom han på fjerdeplass i sitt kvalifiseringsheat, men kom ikke til finalen. Han vant det tyske mesterskapet i 2009, og deltok etter dette i VM i friidrett 2009. Han løp på 3.44,00, og gikk ikke videre fra kvalifiseringen.
Middyr kraftverk
Middyr kraftverk er et vannkraftverk ved Middyrvatnet i Odda kommune i Vestland fylke.
Kraftverket utnytter et fall på  56 meter. Reguleringsmagasin er Nupstjødn som reguleres mellom henholdsvis 1 303 og 1 287 moh.
Kraftverket er en del av Røldal/Suldal-utbyggingen og kraften ble opprinnelig brukt til aluminiumproduksjon på Karmøy.
Andre kraftverk i utbyggingen er Svandalsflona, Novle, Røldal. Suldal I, Suldal II og Kvanndal kraftverk.
Kraftverkene i Røldal/Suldal-utbyggingen har et nedbørsfelt på 793 km² og en magasinkapasitet på 833 millioner m³.
Største eier er Hydro Energi med Statkraft som minoritetseier. Kraftverket har konsesjon frem til 2022.
Università Pontificia Salesiana
Università Pontificia Salesiana (UPS, det pavelige universitet Salesiana) er et pavelig universitet i Italia drevet salesianerordenen. Det har tre campuser, ett i Roma, ett i Torino og ett i Jerusalem.
Historie
Det består av de følgende fakulteter
Pernille Holmen
Holmen var født utenfor ekteskap i Hedmark. Hun tok seg til Oslo, hvor hun møtte forretningskvinnen Synnøve Finden. De ble samboere på Kjelsås. I 1928 etablerte de Synnøve Finden Ostefabrikk. Holmen og hennes datter Evy Alice Holmen (1915–2002) stod for det administrative, mens Finden styrte produksjonen.
Holmen og Finden var medlemmer hos De Frie Evangeliske Forsamlinger.
Forfatteren Tor Edvin Dahl er Holmens barnebarn (dattersønn). Han har i tre bøker fortalt historier om ostefabrikken, og egen familie.
Pseudonym
Pseudonym (også: psevdonym, fra gresk ψευδώνυμο, «falsk navn») er et fiktivt navn, brukt som dekknavn av en person som et alternativ til dennes riktige navn. Begrepet blir også kalt nom de plume (fransk: «fjærnavn», en henvisning til at forfattere skrev med fjærpenn) når det gjelder en forfatter som ikke ønsker å bruke sitt eget navn ved publisering. Pseudonymer brukes også av skuespillere, idrettsfolk, musikere og lignende. På amerikansk engelsk brukes gjerne nom de guerre (fransk: «krigsnavn») om mennesker som tok et pseudonym for å skjule sitt egentlige navn i strid, for eksempel av revolusjonære som ikke ønsket at deres nærmeste skulle kunne identifiseres og slik bli straffet for de revolusjonæres kamp mot etablissementet. For musikere kan det være flere årsaker, men kanskje hovedsakelig for at et artistnavn skal være kult eller inngå i konsept, eller for å skjule etnisitet ved å velge et mer engelskklingende navn.
Karakteristiske trekk
Det finnes flere sedvaner for pseudonym.
Kollektivpseudonym
En variant av pseudonym er «kollektivpseudonym» eller upersonlige pseudonym. De mest kjente eies av Stratemeyer-syndikatet og ble brukt på deres seriebøker om bl.a. Hardyguttene (Franklin W. Dixon) og Frøken Detektiv (Carolyn Keene), med flere forfattere som opprinnelig var pålagt anonymitet.
John Donner og Helene Holst-Hammerfeldt er norske kollektivpseudonym med kjente opphavspersoner. John Donners 13 bøker i Sommerset-serien ble skrevet av Ragnar Hovland, Einar Økland, Per Olav Kaldestad og Sigbjørn Heie; mens de tre forfatterne May Grethe Lerum, Anne B. Ragde og Trude Brænne Larssen skrev hver sin av bøkene i serien Emilies tid.
Nom de plume er et pseudonym valgt av utgiveren. Nom de plume er et franskspråklig uttrykk.
Artistnavn
Et lite utvalg navn blant musikere er blant annet Lana Del Rey, egentlig Elizabeth Grant; 50 Cent, egentlig Curtis Jackson; Cher, egentlig Cherilyn Sarkisian La Pierre; Ace Frehley, egentlig Paul Daniel Frehley; Alice Cooper, egentlig Vincent Damon Furnier; Axl Rose, egentlig William Bruce Bailey; Billie Holiday, egentlig Eleanora Fagan Gough; Bob Dylan, egentlig Robert Zimmerman; Bono, egentlig Paul Hewson; David Bowie, egentlig David Robert Jones; Elton John, egentlig Reginald Dwight og John Denver egentlig Henry John Deutschendorf Jr.
Blant skuespillere finnes Woody Allen, egentlig Allen Stewart Konigsberg; Fred Astaire, egentlig Frederick Austerlitz: Lauren Bacall, egentlig Betty Perske; Mel Brooks, egentlig Melvin Kaminsky; Mickey Rooney, egentlig Joseph Yule Jr.; Lizabeth Scott, egentlig Emma Mazzo; Martin Sheen, egentlig Ramón Gerard Antonio Estévez.
Blant boksere finnes Rocky Graziano, egentlig Thomas Rocco Barbella.
Trinidad og Tobagos kvinnelandslag i fotball
Trinidad og Tobagos kvinnelandslag i fotball representerer Trinidad og Tobago i internasjonal fotball.
Trinidad og Tobago debuterte den 18. april 1991 med kvinnefotball mot Martinique. Kampen endte uavgjort 1-1. Trinidad og Tobago har aldri vunnet noen mesterskap, men de har en tredjeplass fra CONCACAFs Nord-Amerikamesterskap i 1991 og fjerdeplass i de to påfølgende mesterskap. Deretter har det gått noe dårligere, men de oppnådde en (slags) kvartfinale i 2006-utgaven (under navnet «Gold Cup»).
Trinidad og Tobago er sjelden gode nok til å kunne slå fastlandslagene Costa Rica, Mexico eller Panama, enda de har noen uavgjort mot disse i mesterskap. Ettersom Canada og i særklasse USA dominerer i CONCACAF, betyr det at det er unntaksvis at Trinidad og Tobago kommer så langt som forbi gruppespillet. Trinidad og Tobago er imidlertid jevngode med Jamaica og Haiti, og disse tre kjemper tradisjonelt om hegemoniet på De karibiske øyer.
Gjøkefugler
Gjøkfugler eller gjøkefugler (Cuculiformes) er en orden av fugler i kladen Otidimorphae, som også omfatter trapper (Otidiformes) og turakoer (Musophagiformes). Ifølge Jarvis et al. (2014), inkluderer imidlertid Cuculiformes kun gjøkfamilien (Cuculidae).
Taksonomi
Noen har plassert Hoatzin (Opisthocomus hoazin) i denne ordenen, men dette er trolig feil. Den har derfor blitt plassert i sin egen orden (Opisthocomiformes), og så langt man vet har den ingen spesielt nære slektninger. De nærmeste er allikevel trolig Accipitriformes.
Synne Corell
Synne Corell (født 31. juli 1973) er en norsk historiker, ph.d. ved Universitetet i Oslo (UiO) i 2010.
Bakgrunn og virke
Corell er særlig opptatt av minoritetshistorie med vekt på jødisk historie og forholdet mellom minne og historie. Hennes bok ''Krigens ettertid. Okkupasjonshistorien i norske historiebøker'' kom ut i 2011. Boken er et kritisk blikk på krigshistorikerne hvor særlig tre kanoniske historieverk om norsk historie om den andre verdenskrig som er nøye gransket: Sverre Steen (Norges krig, 1947-1950); Magne Skodvin (Norge i krig, 1984-1987); og Hans Fredrik Dahl, Øystein Sørensen, og andre (Norsk krigsleksikon 1940-1945, 1995). Corell har gransket historikernes språk, deres verktøy for formidling, hva de framhever og hva de ikke legger vekt på, og det som kan karakteriseres som den «patriotiske minnekultur». Blant tematikken er at jødenes skjebne har hatt en tendens til å bli betraktet som en «detalj» i store bildet, og synet på kommunistenes innsats har stort sett ikke endret seg fra de første krigshistorikerne og til de siste. I et intervju uttalte Corell at «Når én fortelling er etablert, kan andre ting være kamuflert. Språket kan brukes til å grave fram dette.»
Corell har tidligere virket ved Institutt for arkeologi, konservering og historie på UiO hvor hun blant annet var prosjektleder for «Norgeshistorie på nett». Tidligere har hun vært tilnyttet HL-senteret.
Arne Møller (1960)
Arne Møller (født 6. april 1960) er en norsk fotballtrener og tidligere fotballspiller fra Sandefjord.
Møller startet fotballkarrieren sin hos Helgerød Idrettslag i Sandefjord, før han spilte for SK Brann i årene 1979 til 1988 mens han var fysioterapeut i det sivile. Han vant Norgesmesterskapet i fotball for menn 1982 og var tapende finalist i 1987 og 1988. Senere spilte han utenlands i greske Aris Thessaloniki fra 1988 til 1990, og Minde Idrettslag før han la opp. Møller anslås å ha spilt totalt 477 kamper for Brann, og 75 for Aris Thessaloniki. Han spilte også fire kamper for det i årene 1986 og 1987.
Etter sin aktive karriere var han daglig leder i Sandefjord BK i 1991 og trener i Fana IL (1. divisjon) 1992–94. Etter C- og D-trenerkurs trente han Voss FK i 1999. Møller satt i styret for Brann fra februar 1996 til sommeren 1998, og var sportsdirektør for Brann fra 2000 til 2002.
I 2010 grunnla Møller selskapet SpeakLab sammen med tidligere nyhetsanker i TV2 Siri Lill Mannes. Selskapet tilbyr kurs i kommunikasjon og formidler programledere til konferanser og debatter. I 2012 gav Møller ut plata Vox Pop. Han er også forfatter av bøkene Frispark (2004), Jakten på Helena Reich (2016) og Storyball - Den røde tråden fra lilleputt til Champions League (2021).
FNEA
FNEA (fokal nattlig epileptiform aktivitet eller focal nocturnal epileptiform activity) er betegnelse på epileptiform aktivitet som forekommer på natten. Det er et mer generelt uttrykk enn CSWS.
Wang Lijun
Wang Lijun (kinesisk: 王立军, pinyin: Wáng Lìjūn, ᠦᠨᠡᠨ ᠪᠠᠭᠠᠲᠤᠷ, Unenbatar; født 26. desember 1959 i Arxan i Indre Mongolia i Kina) er en kinesisk korrupsjonsjeger og politiker. Han var viseborgermester og politisjef i Chongqing. Han var en fremtredende skikkelse i rettsprosessene mot 1 544 antatte medlemmer av kriminelle baqnder mellom oktober 2009 og juli 2010.
Han har også vært viseborgermester og politisjef i Jinzhou, der han arbeidet under Bo Xilai og ble hans nærmeste medarbeider.
Den 2. februar 2012 ble Wang uten forvarsel flyttet til en lavere stilling. Det ble senere meddelt fra offentlig hold at han var overarbeidet og under sterkt mentalt stress og var hensatt i en ferielignende tilstand. Det ble også meldt fra annet hold at han rett før hadde oppsøkt det amerikanske konsulat i Chengdu, og i dagene før dette hadde oppvist tegn på psykisk ubalanse.
I september 2012 ble han stilt for retten anklaget for avhopping, maktmisbruk for å ta mottatt bestikkelser. Dessuten ble han beskyldt for å ha skjermet konen til Bo Xilai fra straffeforfølgelse. Rettssaken begynte den 17. september i Chengdu og tok to rettsdager. Deler av forhandlingene var unndratt offentlighet fordi de skal ha dreid seg om statshemmeligheter. Han ble dømt til 15 års fengsel.
Epileptiform
Epileptiform aktivitet brukes om bølgeformer i EEG. Aktiviteten omfatter skarpe komponenter vanligvis kalt «spikes», «spike wave» og «sharp wave slow wave». Slike komponenter ses ofte hos pasienter med epilepsi, men kan også ses hos personer uten kjent sykdom. Uttrykket har vært brukt synonymt med epileptogen aktivitet og epileptisk aktivitet, men epileptiform aktivitet er nå det foretrukne i Norge.
Brian Doyle
Brian John Doyle (født 18. august 1930, død 1. juni 2008 i Melbourne) var en australsk roer som deltok i OL 1956 i Melbourne. Doyle vant en olympisk bronsemedalje i roing under Sommer-OL 1956 i Melbourne. Han var med på den australske åtteren som kom på tredjeplass konkurransen bak USA og Canada. De andre roerne var David Boykett, Michael Aikman, James Howden, Garth Manton, Walter Howell, Adrian Monger, Angus Benfield og Harold Hewitt som var styrmann.
Ove Vanebo
Ove André Vanebo (født 2. mai 1983 i Hokksund) er en norsk advokat og politiker (FrP). Han var formann i Fremskrittspartiets Ungdom (FpU) 2008–2012. I februar 2016 ble han utnevnt til statssekretær for Anders Anundsen i Justis- og beredskapsdepartementet. Han gikk av 20. desember 2016.
Vanebo vokste opp i Hokksund i Øvre Eiker kommune. Han meldte seg inn i Fremskrittspartiets Ungdom i 1999, og satt som formann i Buskerud FpU 2001–2003, 1. nestformann i FpU 2004–2008 og formann 2008–2012. Vanebo var også medlem av Øvre Eiker kommunestyre 2003–2011, medlem av Buskerud fylkesting 2007–2012 og FrPs 2. vararepresentant til Stortinget fra Buskerud 2005–2009. Vanebo har vært regnet til den liberalistiske fløyen i Fremskrittspartiet. Han har vært prosjektmedarbeider i tankesmien Civita og medlem av redaksjonsrådet for tidsskriftet Minerva.
Vanebo har studiekompetanse fra Rosthaug videregående skole og mastergrad i rettsvitenskap fra Universitetet i Oslo fra 2008. Avhandlingen hans handlet om avskjæring av utilbørlig ervervede bevis i sivile saker. Han begynte som advokatfullmektig i Kluge Advokatfirma i Oslo i 2012, fikk advokatbevilling i 2014, og ble senioradvokat i samme firma i 2017. Han har vært spaltist i dagspressen i arbeidslivsspørsmål, og publisert flere faglige artikler.
I 2019 utgav han en bok om hvordan organisasjoner kan håndtere media under krise, Krisehåndboka. Boka fikk oppmerksomhet for forordet hvor Vanebo takker «alle partifeller som gjennom sin ubehøvlede oppførsel og grenseløse idioti» for å ha gitt eksempler til boka og gitt forfatteren god trening i krisekommunikasjonsfaget.
Per Hilmar Nybø
Per Hilmar Nybø (født 21. april 1966) er en norsk tidligere fotballspiller og fotballtrener. Han var tapende cupfinalist for Brann i 1987 og 1988.
Nybø ble hentet til fra naboklubben  for 25 000 kroner foran 1986-sesongen. Hos Brann tilbragte han syv sesonger. Foran 1993-sesongen vendte han tilbake til Fana, hvor han spilte på nest øverste nivå de påfølgende tre sesongene, og senere ble lagets trener.
Etter 22 år sammenhengende med fotball ga Nybø seg som trener for Fana etter 2005-sesongen.
Under tiden som fotballtrener for valgte han kickboksing som alternative økter for laget på vinterstid. Fra 2006 begynte han å trene fast hos Fana IL Kickboxing, og har fram til han trakk seg ut av klubben i 2018 vært trener, styremedlem og styreleder i klubben.
Foran 2019-sesongen var Nybø tilbake i fotballen som assistent-trener for Fana.
Perfekt tall
Et perfekt tall er et tall der summen av tallets alle ekte divisorer er lik tallet selv. For eksempel er 6 et perfekt tall, siden de ekte divisorene til 6 er 1, 2 og 3 og 1 + 2 + 3 = 6.
Hvorvidt det finnes uendelig mange perfekte tall er ikke kjent. Det er ennå ikke funnet noen perfekte oddetall, men det er heller ikke bevist at ingen finnes. Hvorvidt det finnes noen er et av de eldste matematiske problemene som fremdeles er uløst og ble studert allerede av Euklid. Alle perfekte tall man kjenner til slutter enten på 6 eller 28 når de er skrevet i titallsystemet.
De minste perfekte tallene (i) er 6, 28, 496 og 8128.
De perfekte tallene som er kjent i dag kan alle kobles til hvert sitt Mersenne-primtall. Hvis 2^{p} -1 er et primtall, er et perfekt tall.
Juro Kuvicek
Juro Kuvicek (født 15. desember 1967) er en tidligere norsk fotballspiller. Han ble norgesmester med Strømsgodset i 1991 og for Vålerenga i 1997. Han spilte dessuten for Kongsberg, Mjøndalen og Oslo Øst og var spillende trener i Manglerud Star.
Han ble ansatt som trener for Sagene IF 6. januar 2009.
Kuvicek har tidligere vært lærer ved Lysejordet skole i Oslo.
Roing under Panamerikanske leker 1959
Roing under Panamerikanske leker 1959. Roing var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var sju roøvelser for menn. USA ble beste nasjon med seks gullmedaljer foran Uruguay med en.
Gammelsyrisk
Gammelsyrisk (ܣܘܪܝܝܐ Suryāyā) er en dialekt av østlige mellomarameisk som en gang ble snakket over store deler av det området i Levanten som kalles for den fruktbare halvmåne. Etter å ha oppstått en gang rundt 100-tallet e.Kr. ble klassisk gammelsyrisk et betydelige litterært språk over hele Midtøsten fra 300- til 700-tallet, det klassiske språket i Edessa, bevart i en stor mengde assyrisk litteratur. Gammelsyrisk er som mellomarameisk et språk i den nordvestlige grenen av den semittiske språkfamilien.
Gammelsyrisk ble bindemiddelet for syriske ortodokse kristendom og dens kultur, og spredte seg gjennom Asia så langt som til den indiske Malabarkysten og til østlige Kina, og var uttrykksmiddelet for kommunikasjon og kulturell utbredelse for arabere og til en mindre grad for persere. Som hovedsakelig et kristent uttrykksmedium hadde gammelsyrisk en fundamental kulturell og litterær innflytelse på utviklingen av arabisk som kom til å erstatte gammelsyrisk som en del av den islamske dominansen mot slutten av 700-tallet. Gammelsyrisk har forblitt det liturgiske språket til syrisk kristendom.
Gammelsyrisk er skrevet i det syriske alfabetet, en videreutvikling av det arameiske alfabetet.
Verb
Verb er bygd opp av røtter på tre eller fire konsonanter og mønstre. De seks vanligste mønstrene i gammelsyrisk er Peal (grunnform), Ethpeel (refleksiv-passiv), Pael (intensiv), Ethpaal (intensiv, refleksiv-passiv), Aphel (kausativ) og Ettaphal (kausativ, refleksiv-passiv).
Konjugasjoner
Gammelsyriske verb bøyes i tre personer (1., 2., 3.), to tall (entall/sg, flertall/pl), og to kjønn (maskulin, feminin).
Kokk
Kokk er en person som lager mat, det vil si som forbereder måltider ved bruk av råvarer som vanligvis er tilberedt på forhånd. Kokke er en hunkjønnsform av ordet som spesifikt betegner en kvinnelig kokk, men ordet kokk kan også brukes som en kjønnsnøytral betegnelse.
Betegnelsen kokk er særlig brukt om personer som har dette som profesjon, men brukes i vanlig språkbruk også ofte om personer som lager mat i rent private sammenhenger. Historisk var kokker, i betydningen personer som hadde matlaging som profesjon og hovedoppgave, ofte ansatt i større, mer herskapelige husholdninger, i store statlige organisasjoner slik som militæret eller på skip. I moderne tid er de fleste profesjonelle kokker ansatt på restauranter, i kantiner eller i andre storkjøkkener.
I kokkefaget, spesielt på restauranter, brukes ofte titler med opphav i fransk språk, så som chef («sjef»), og soussjef («nestleder»), spesielt på kjøkken med mange ansatte og en formell organisering. På norsk brukes vanligvis titler som kjøkkensjef, sjefskokk og overkokk om kokker i overordnede stillinger. Store kjøkken bruker dessuten stillingsbetegnelser som 1. og 2. kokk. På handelsskip har lederen for forpleining og innkvartering tradisjonelt tittelen stuert, og på mindre skip kan vedkommende også være eneste kokk. Store kjøkken har gjerne også plasser for kokkelærlinger og -assistenter.
Kokk som moderne yrkestittel i Norge
I Norge er kokk i dag en yrkestittel for en håndverker som har fagbrev innen kokkefaget og driver med matlaging som profesjon. Kokkefaget er et av mesterfagene innen håndverksyrkene i Norge. Etter endt utdannelse kan kokker arbeide med matlaging profesjonelt på restauranter, i kantiner eller i andre storkjøkkener. Kokkeutdannelsen er en av utdannelsene innenfor nærings- og nytelsesmiddelindustrien.
Siden 1966 har man i Norge kåret Årets kjøkkensjef, og siden 1990 avholdt det årlige Norgesmesterskapet i kokkekunst. En av de mest prestisjefylte internasjonale konkurransene er Bocuse d’Or, som siden 1987 har vært avholdt i Lyon annethvert år, med norsk seier i 1993, 2003 og 2009. Hvert fjerde år siden 1896 har man arrangert Kokke-OL der Norges kokkelandslag vant sist i 2008.
Eméric Kpegba
Eméric Kpegba  (født 29. mai 1999) er en togolesisk svømmer. Han deltok i øvelsen 50 meter fri under Sommer-OL 2016, hvor han kom på 80.-plass med tiden 27,67 sekunder. Han gikk ikke videre til semifinalene.
Metin Kaplan
Muhammet Metin Kaplan (født 14. november 1952 i Erzurum, Tyrkia) er en tyrkiskfødt islamistleder. Han er selvutnevnt «kalif av Köln».
Han kom som asylsøker til Tyskland på 1980-tallet, og ble en av de mest markante islamistskikkelser der. I 1997 ble en «motkalif» i Berlin myrdet på oppfordring fra Kaplan. Dette førte til en prosess som endte med utvisning til Tyrkia høsten 2004.
Christoph Schneider
Christoph «Doom» Schneider (født 11. mai 1966 i Pankow, Berlin i Tyskland) er trommeslager i det tyske Neue Deutsche Härte-bandet Rammstein.
Personlig liv
Schneider ble født i Pankow, i daværende Øst-Berlin. Han har en lillesøster, som er to år yngre. Hans far var en operadirektør, og universitetslærer. I barndommen ble han lært Piano av foreldrene. På musikkskole lærte han å spille Trompet. I denne perioden spilte han for et orkester, men måtte avslutte da familien måtte flytte vekk. Trommekarrieren tok først plass da han startet å bygge sitt første trommesett av bøtter og annet metall. Selv om foreldrene var misfornøyd med at han lærte trommer, ga de han et trommesett da han var 14 år gammel.
Da han var 16 år gammel droppet han ut av videregående for å jobbe som Telekommunikasjonsassistent. Han tjenestegjorde sin militærtjeneste for Den tyske demokratiske republikk i 1984, noe han er alene om å ha gjort blant sine bandmedlemmer i Rammstein.
Kallenavnet "Doom" kommer fra hans interesse for videospillserien Doom. Da han trengte et navn for den tyske musikkpubliserings og ytelsesrettigheter bedriften GEMA var Christoph Schneider allerede tatt, så hans bandkollega Paul Landers foreslo "Doom". Han angrer på dette valget den dag idag, da han var uvitende om at hver eneste publisering Rammstein gjorde ville ha Christoph "Doom" Schneider på kredittene.
Han er gift og har 3 sønner.
Musikalske karriere
Da han fylte 16 år var han i et av sine første band, da han spilte i bandet Sam's Dice Group med Steve Binetti. Bandnavnet skal de ha fått fra en Jimi Hendrix sang. Etter å ha fullført militærtjeneste i 1984, spilte han i forskjellige små band uten stor suksess. Det var først da han ble med i bandet Die Firma at han fikk startet sin trommekarriere, og det var også der han møtte sine framtidige Rammstein-kollegaer Paul Landers og Christian Lorenz. Han sa dette om sine første møter med Paul Landers ;"“I first saw Feeling B in 1983. At the time I was doing an apprenticeship as a communications engineering technician. Paul learned the same trade, but was one year further on. (...) I knew Paul loosely, we knew who we were, but I think he thought I was stupid. We really got to know each other at the company . That's how I ended up at Feeling B.'"Han spilte for Feeling B til han sluttet, og ble med i en tidlig fase av Rammstein i 1994, sammen med Richard Z. Kruspe og Oliver Riedel. Da Till Lindemann senere ble med i bandet, ble de med i Berlin Senate Metrobeat konkurransen, hvor de vant, og de fikk deretter med seg Landers og Lorenz fra Feeling B, og startet bandet Rammstein.
Rolle i Rammstein
Ifølge sin bandkollega Christian Lorenz, skal Schneider være den mest disiplinerte personen i bandet. I sin bok Today is the World's Birthday skrev Lorenz; "(...) He plays like a machine. only better. It is a pleasure. Luckily for us we have a drummer who doesn't want to express himself in every song. (...) But the drummer is the heart of the band. He holds the band and the song together. And of course that works best with simple, clear rhythms. Schneider has the necessary discipline.”"
Utstyr
Nåværende trommesett brukt på konserter (2019)
Huang Huahua
Huang Huahua (forenklet kinesisk: 黄华华, tradisjonell kinesisk: 黃華華, pinyin: Huáng Huáhuá, kantonesisk: Wong Wa-wa; født i oktober 1946 i Xingning i provinsen Guangdong i Kina) er en kinesisk politiker. Han ble assisterende direktør for Komiteen for oversjøiskkinesiske anliggender i 2011.
Huang utdannelse i matematikk fra Sun Yat-sen-universitetet i Guangzhou. Fra 1970 til 1978 arbeidet han ved maskinerifabrikken i Guangdongs kullgruve og ble medlem av det kinesiske kommunistiske parti i 1971.
Han ble senere borgermester i Meizhou (1988–1992) og så partisekretær i Guangzhou. Han var guvernør for Guangdong fra 2003 til 2011.
Paramphilochoides odontonyx
Paramphilochoides odontonyx er en art innenfor familien Amphilochidae, av ordenen Gammaridea - som inngår i gruppen av amfipoder. Den livnærer seg i stor grad på alger i dypet.
José Callejón
José María Callejón Bueno (født 11. februar 1987) er en spansk fotballspiller som spiller for.
Paramphilochoides odontonyx
Den lever i Atlanterhavet og Norskehavet helt inn til kysten av Sverige.
José Callejón
Callejón har også spilt for RCD Espanyol.
Callejón ble hentet tilbake til Real Madrid etter et salg til RCD Espanyol. Det var et utlånsklausul i kontrakten der han kunne bli hentet tilbake til samme pris igjen, dette benyttet Real Madrid seg av han ble hentet for € 5,5 millioner
Antropomorfisme
Antropomorfisme er å tillegge det som ikke er menneskelig, menneskelige egenskaper. Dette gjelder særlig det guddommelige og naturen, men kan også gjelde beskrivelser av døde gjenstander. Krefter i tilværelsen kan således framstilles som menneskelige vesener, altså bli personifisert, eller dyr kan få menneskelige trekk.
Bilder og symboler med referanser til mennesket appellerer direkte til vår egne liv og erfaringer og virker dermed sterkere, og antropomorfisme brukes både i mytologi og moderne populærkultur.
Kongressen (USA)
De forente staters Kongress (engelsk United States Congress) er USAs lovgivende nasjonalforsamling for de føderale styresmaktene og er et tokammersystem bestående av underhuset Representantenes hus og overhuset Senatet. Kongressen holder til i United States Capitol på Capitol Hill i den føderale hovedstaden District of Columbia. Både representantene i Representantenes hus og senatorene i Senatet velges gjennom direkte valg, men ledige stillinger i Senatet kan utnevnes av guvernørene i de ulike delstatene. Medlemmene representerer Det republikanske parti (GOP) eller Det demokratiske parti, men kan også i sjeldne tilfeller være partiløse eller representere et mindre parti. Kongressen består av 535 stemmeberettigede medlemmer: 435 i Representantenes hus og 100 i Senatet. District of Columbia, samt de oversjøiske territoriene Guam, Amerikansk Samoa, Puerto Rico, Nord-Marianene og De amerikanske Jomfruøyer, sender én delegat hver uten stemmerett til Representantenes hus.
Representantene i Representantenes hus velges hvert andre år og representerer befolkningen i de 435 kongress-distriktene der de velges fra. Kongress-distriktene tegnes etter folketellinger av Folketellingsbyrået og hver delstat må ha minst én representant. Hver stat representeres av to senatorer, uavhengig av størrelse og folketall, som velges av hele delstatens befolkning hvert sjette år. En tredjedel av Senatet er oppe til gjenvalg hvert andre år. Et medlem i Kongressen som nomineres til statsråd i regjeringen er nødt til å gå av som representant i Kongressen først.
I begynnelsen av hver kongress velger det største partiet i Representantenes hus en ordførende styrer, som er den andre i rekken (etter visepresidenten) til å overta presidentembedet. Grunnloven bestemmer at visepresidenten er Senatets president og høyeste embedsmann, til tross for at visepresidenten kun kan stemme om det er uavgjort i Senatet. President pro tempore i USAs senat velges av Senatets medlemmer og er vanligvis den eldste senatoren hos partiet med størst oppslutning.
Da USAs valgregler for det meste er vedtatt av de enkelte delstatene, kan det variere litt hva som skjer dersom et sete i Kongressen blir ledig i løpet av en periode. For representantene (altså de som velges for kun to år), vil det bli utlyst nyvalg dersom det er lang tid igjen av perioden; guvernøren av delstaten vil vanligvis uansett utnevne en midlertidig representant, og ved kortere tid før ordinært valg, vil denne utnevnelsen være alt som skjer. Dersom en senatsplass blir ledig, vil vanligvis guvernøren utnevne en ny; i en del delstater må så denne utnevnte bli valgt ved det første (ordinære eller egne ekstraordinære) valget som blir holdt, for å beholde plassen ut terminen. Noen delstater nekter guvernøren retten til å utnevne en midlertidig senator; i disse delstatene holdes et ekstraordinært valg for å fylle plassen.
Overblikk
Artikkel en i Den amerikanske grunnloven fra 1787 er utgangspunktet for tokammerparlamentet og sier følgende: "Grunnloven gir all lovgivende myndighet til De forente staters Kongress, som skal bestå av et senat og et hus av representanter". Både overhuset og underhuset er likestilte i den lovgivende utviklingen - lover kan derfor ikke bli vedtatt gjennom konsensus i kun én av kammerne. Begge kamre har full kompetanse til å foreta endringer i eller forkaste lovforslag som er vedtatt i det andre kammeret. Ofte opprettes det som ledd i lovgivningsprosessen felleskomiteer med sikte på å komme frem til omforente forslag. Selv om kamrene har vedtatt et lovforslag er det likevel ikke ubetinget at forslaget får lovs kraft, ettersom presidenten kan nedlegge veto mot Kongressens lovforslag.
De to kammerne har derimot ulike roller, for eksempel er det Senatet som godkjenner presidentens nominasjoner til både statsråder og dommere i USAs høyesterett. Representantenes hus er alltid initiativtakeren for skatter eller bevilgninger før de sender sine vedtak videre til Senatet, og det er også representantene som bestemmer om det skal tas ut tiltale (engelsk impeachment) ved riksrett mot presidenten eller andre føderale stillinger; selve rettssaken holdes så av og i Senatet. For å oppnå en kjennelse som tvinger en president eller statsråd til å avtre kreves det to tredjedelers støtte i Senatet.
Begrepet kongress viser også til den nåværende nasjonalforsamlingen. Nasjonalforsamlingen regnes å sitte i takt med valgene til representantenes hus, altså to år om gangen; den nåværende kongressen er den 118. kongressen og begynte den 3. januar 2023 og ender den 3. januar 2025. Hver nasjonalforsamling begynner den 3. januar hvert andre år, med mindre den avgående nasjonalforsamlingen har vedtatt en annen startdato. Medlemmer av Senatet kalles senatorer, mens medlemmer av Representantenes hus kalles representanter, kongressmedlemmer, kongressmenn eller kongresskvinner. 49 amerikanske delstater og de amerikanske territoriene Nord-Marianene, Amerikansk Samoa og Puerto Rico har liknende tokammersystem på delstatsnivå med to kamre, mens delstaten Nebraska og de amerikanske territoriene Guam og De amerikanske Jomfruøyer har ettkammersystem bestående av et senat på delstatsnivå.
Den amerikanske kongressen har tre formål som ofte overlapper hverandre: lokal representasjon av de ulike kongress-distriktene, lokal representasjon av delstaten eller territoriet og samlet føderal representasjon av USA. De fleste medlemmene stiller til gjenvalg og den historiske sjansen for å bli gjenvalgt er på hele 90 prosent for sittende kongress-medlemmer. Det føderale hovedstadsområde District of Columbia er under direkte styre av føderale styresmakter og Kongressen.
Historie
Den første kontinentale kongress begynte som en samling av tolv av de tretten representantene for De tretten koloniene den 5. september 1774. Den andre kontinentale kongress møttes 4. juli i 1776 og ratifiserte USAs uavhengighetserklæring fra Storbritannia og omtalte den nye nasjonen for første gang som Amerikas forente stater. Konføderasjonskongressen opprettet USAs første grunnlov, Konføderasjonsartiklene, i 1777. Konføderasjonsartiklene var i kraft fra 1781 til den ble erstattet av den nye grunnloven i 1789. Mellom 1790-tallet til 1820-tallet var det politiske landskapet i Kongressen styrt av maktkampen mellom Føderalistpartiet, som ønsket en sterk føderal regjering, og Det demokratisk-republikanske parti som ønsket mest mulig selvstyre for delstatene. Kjente politikere fra Føderalistpartiet var landsfederne John Adams og Alexander Hamilton, mens politikere fra Det demokratisk-republikanske parti var Thomas Jefferson, James Madison og James Monroe.
Fra 1830-tallet til 1900 var Kongressen dominert av den politiske drakampen mellom Det demokratiske parti, etablert som en etterfølger av Det demokratisk-republikanske parti i 1828, og utbryterpartiet Det nasjonalrepublikanske partiet. Nasjonalrepublikanerne ble til Whig Party på 1830-tallet og senere til Det republikanske parti i 1857. Den amerikanske borgerkrigen fra 1861 til 1865 førte til at Det republikanske parti kontrollerte Kongressen fra 1877 til 1901. I 1913 ble den 17. grunnlovsendringen gjennomført som krevde at også senatorer var folkevalgte i stedet for utnevt av lokale politikere i delstatene.
Den store depresjonen på 1930-tallet ga Det demokratiske parti dominans i Kongressen over flere tiår. Det demokratiske parti og president Franklin D. Roosevelt førte en politikk som i 1932 ga mye av Kongressen sin makt over til presidenten og den utøvende makt. Demokratene hadde flertall i både Representantenes hus og Senatet inntil andre verdenskrig. Gjennom etterkrigstiden og frem til valget av John F. Kennedy i 1960 var Kongressen styrt av Det republikanske parti.
På 1970-tallet fikk lobbyister og såkalte politiske handlingskomiteer en økende innflytelse i amerikansk politikk. Fra 1974 til 1984 økte eksempelvis antallet politiske handlingskomiteer fra 608 til 3803 og donasjoner til politiske kampanjer fra 12,5 millioner dollar i 1974 til 120 millioner dollar i 1984. I 2009 fantes det hele 4600 politiske handlingskomiteer og mellom 2007 og 2008 mottok 175 medlemmer i Kongressen mer enn halvparten av deres økonomiske kampanjebidrag fra politiske handlingskomiteer.
Myndighet
Den amerikanske kongressen utøver lovgivnings-, beskatnings- og bevilgningsmyndighet. Kongressen har autoritet over finans- og budsjettrelaterte oppgaver, eksempelvis innkreving av skatter og avgifter, nedbetaling av nasjonalgjeld, samt finansiering av militærvesenet og velferdsordninger. Kongressen har også autoritet til å oppta lån og regulere både innenlands- og internasjonal handel. Både overhuset og underhuset har tilsvarende autoritet, men det er ofte Representantenes hus som kommer med forslagene til lovendringer. Representantenes hus kan kreve å stille en president eller statsråd for riksrett, men det er Senatet som tar den endelige avgjørelsen med 2/3 flertall.
Grunnloven gir Kongressen en viktig rolle i forhold til militærvesenet, eksempelvis autoriteten til å erklære krig, øke antallet soldater og vedta nye regler for militæret. I de senere årene har en rekke statsvitere anklaget den utøvende makt for og ha overtatt den lovgivende makts grunnlovsgitte oppgave i å erklære kriger. Tidligere var det alltid Kongressen som erklærte krigene, eksempelvis den Den meksikansk-amerikanske krigen, Den spansk-amerikanske krigen, første verdenskrig og andre verdenskrig. Kriger som Koreakrigen, Vietnamkrigen og Gulfkrigen har blitt autorisert av presidenten alene, uten godkjennelse fra Kongressen. Irak-krigen var derimot et forslag fra president George W. Bush som ble autorisert av Kongressen.
Utover dette har Senatet i oppgave å godta eller avslå presidentens nominasjoner til regjeringen, statsråder og føderale dommere. Kongressen har også den historiske retten til å etablere postkontorer, samt gi lover om opphavsrett og erklære offisielle måleenheter. Artikkel fire i Den amerikanske grunnloven gir Kongressen rett til å inkludere nye delstater. Kongressen har også den mer eller mindre symbolske oppgaven å kontrollere og se over den utøvende makt.
Struktur
Kongressens to kamre, Senatet og Representantenes hus, har som lovgivende forsamling oppgaven med å lage lover, som ofte fordeles til ulike komiteer som spesialiserer seg på ulike fagområder. Medlemmer av Kongressen velges av kolleger utfra ekspertise som ledere for de ulike komiteene. Komiteene benytter seg for eksempel av hjelpeorganisasjoner som Government Accountability Office og Nasjonalbiblioteket for å finne informasjon om oppgavene de spesialiserer seg i. Hvert medlem i Kongressen har også flere ansatte på kontoret som hjelper dem for eksempel med å skrive lovforslag.
Komiteer
Komitéstrukturen tillater medlemmer av Kongressen å studere et eller flere emner de er spesielt interessert i og bli medlemmer av ulike komiteer som fanger deres interesse. Etterhvert blir medlemmene eksperter i ulike emner og opplyser Kongressen om utviklingen og kommer med lovforslag vedrørende deres ekspertise. Medlemmer blir oftest med i komiteer med betydning for deres valgkrets, som er viktige for deres region eller i fagområder der medlemmene har tidligere bakgrunn eller ekspertise. Enkelte komiteer har innflytelse på andre komiteer og de samarbeider med lovgivning.
Det er som regel komiteene som lager lovforslagene, til tross for at enkeltmedlemmer også kan komme med forslag. Det er derimot svært vanskelig å få gjennom lovgivning som ikke er tverrpolitisk foreslått av en komité. Senatet har 16 faste komiteer og Representantenes hus har 21 faste komiteer. Under komiteene finnes det mer enn 200 underkomiteer som samler informasjon, evaluerer alternativer og identifiserer utfordringer.
Nasjonalbiblioteket
Library of Congress er Kongressens fagbibliotek og ble etablert av Kongressen i år 1800. Biblioteket er hovedsakelig lokalisert i tre bygninger på Capitol Hill, men inkluderer også enkelte andre bygninger i District of Columbia, Virginia og Maryland. Lederen for Nasjonalbiblioteket utnevnes av den sittende presidenten, men må godkjennes av Senatet. Biblioteket ble brent ned av britene under Den britisk-amerikanske krig i 1812, men har siden blitt gjenoppbygget og inkluderer etter gjenoppbyggelsen også Thomas Jefferson sitt private bibliotek. Biblioteket er det største i verden og samlingene omfatter mer enn 30 millioner katalogiserte bøker. Det fungerer som et fagbibliotek for ansatte i Kongressen, men er også åpent for publikum.
Congressional Research Service
Congressional Research Service (CRS) er Kongressens tankesmie og gir ansatte i Kongressen detaljert og oppdatert forskning. CRS hjelper kongressmedlemmer ved å komme med forslag til lovendringer, hjelp til å analysere lovforslag, produserer rapporter og konsulterer medlemmer blant annet i den parlamentariske prosedyren. CRS har 900 partiløse ansatte.
Congressional Budget Office
Congressional Budget Office (CBO) er en føderal etat med 235 ansatte som gir økonomisk data til Kongressen. CBO ble etablert som en politisk uavhengig etat i 1974 og har som formål å gi medlemmer av Kongressen informasjon i budsjettplanlegging. De kommer med estimater for skatteinntekter, nasjonalgjeld og kostnad for lovforslag. CBO legger årlig frem en rapport om økonomiske- og budsjettvedrørende fremtidsestimater og lager også en årlig analyse av presidentens budsjettforslag. Direktøren av CBO velges i fellesskap mellom den ordførende styreren i Representantenes hus og president pro tempore i Senatet.
Lobbyister
Lobbyister har hatt en økende innflytelse i Kongressen og representerer eksempelvis ideelle organisasjoner, ulike arbeidsgrupper, selskaper og bedrifter. I 2007 fantes det mer enn 17,000 føderale lobbyister i District of Columbia.
Daybreakers
Daybreakers er en australsk-amerikansk skrekk- og science fictionfilm fra 2010 skrevet og regissert av Michael og Peter Spierig med Ethan Hawke, Willem Dafoe og Sam Neill i hovedrollene.
Sammendrag
I 2009 forvandler en pest, forårsaket av en infisert flaggermus, mesteparten av verdens befolkning til udødelige vampyrer. Den menneskelige befolkningen går skarpt nedover, og dette etterlater vampyrer med alvorlig mangel på blod. Vampyrer fratatt blod blir etterhvert forvandlet til psykotiske, flaggermus-lignende skapninger kalt "subsiders"